# Monta Bell

Monta Bell (Louis Monta Bell: Washington D. C., 5 de febrer de 1891 - Woodland Hills, 4 de febrer de 1958) va ser un productor, guionista, muntador cinematogràfic i director de cinema estatunidenc, especialitzat en comèdies lleugeres l'estil de les quals recorda al del primer Cecil B. DeMille o al de Ernst Lubitsch. Bell és famós especialment per haver dirigit el drama Torrent, la primera pel·lícula que va rodar Greta Garbo a Hollywood després de la seva etapa a Suècia. Va treballar tant en el cinema mut com en el sonor. Entre 1924 i 1945 va dirigir vint pel·lícules, va produir altres vint i va escriure nou guions. No totes les pel·lícules que va rodar s'han conservat. Va tenir un breu matrimoni amb l'actriu Betty Lawford, cosina de l'actor Peter Lawford.

## Director de cinema

Després d'haver treballat com a periodista a Washington, Bell va participar com a actor en The Pilgrim (1923) de Charles Chaplin, en la que va ser la seva única aparició com a actor en la pantalla gran. Chaplin el va emprar com a muntador i en 1924 Bell es va convertir en director de comèdies de to picant. El 1926 va dirigir Torrent, pel·lícula basada en la novel·la Entre naranjos de Vicent Blasco Ibáñez i protagonitzada per Greta Garbo i Ricardo Cortez. Es va tractar de la primera pel·lícula rodada per Garbo a Amèrica. La pel·lícula va ser un èxit tant de crítica com de públic. El cinema de Bell es caracteritza per presentar personatges femenins de gran caràcter, audaços i decidits, enfront de la passivitat general dels personatges masculins, caracteritzats com a antiherois. La pel·lícula en la qual millor es reflecteix aquesta subversió dels rols tradicionals és After midnight, pel·lícula de 927 protagonitzada per Norma Shearer.

## Productor

Bell va abandonar la direcció de pel·lícules en la Metro-Goldwyn-Mayer per a dedicar-se a la producció als Estudis Kaufman Astoria a Nova York, propietat de Paramount Pictures. Posteriorment, tornaria a dirigir pel·lícules sonores.

## Filmografia

* Broadway After Dark (1924, director)
* The Snob (1924, director i guionista)
* Lady of the Night (1925, director)
* Pretty Ladies (1925, director)
* The King on Main Street (1925, director i adaptació)
* Lights of Old Broadway (1925, director)
* Torrent (1926, director no acreditat)
* The Boy Friend (1926, director i productor)
* Upstage (1926, director)
* After Midnight (1927, director i història)
* Man, Woman and Sin (1927, director i història)
* The Letter (1929, productor)
* Gentlemen of the Press (1929, productor)
* Applause (1929, productor)
* The Bellamy Trial (1929, director i coguionista)
* The Battle of Paris (1929, productor)
* Behind the Make-Up (1930, productor)
* Young Man of Manhattan (1930, director i productor)
* The Big Pond (1930, productor)
* Laughter (1930, productor)
* East Is West (1930, director i co-productor)
* Downstairs (1932, director i productor)
* The Worst Woman in Paris? (1933, director i guionista)
* Men in White (1934, productor)
* Student Tour (1934, productor)
* West Point of the Air (1941, productor)
* Aloma of the South Seas (1941, productor)
* Birth of the Blues (1941, productor)
* China's Little Devils (1945, director)

### Curtmetratges

* The Adventurer (1917, curt) - Home (sense acreditar)
* The Pilgrim (1923) - Policia (sense acreditar)

## Bibliografia

* BENCHETRIT, Aron: Monta Bell. Madrid: Filmoteca Española, 2009.
* Koszarski, Richard. 1976. Hollywood Directors: 1914-1940. Oxford University Press. Library of Congress Catalog Number: 76-9262.
* Koszarski, Richard. 2008. Hollywood on the Hudson: Film and Television in New York from Griffith to Sarnoff. Rutgers University Press. ISBN 978-0-8135-4293-5

## Notes

* ↑ «Monta Bell Dies. Ex-Film Director. Sound Movies. Was 66. Newsman and Actor». New York Times, February 5, 1958 [Consulta: March 9, 2010]. «Monta Bell, former film writer, director and productor, died today at the Motion Picture Country House and Hospital. He would have been 67 years old ...»
* ↑ BENCHETRIT (2009)

## Enllaços externs

* Monta Bell a Virtual History